Sandžak - Wikipedia

# Sandžak

### From Wikipedia

  Ovo je članak koji se odnosi na geografsku regiju. Za osmanlijsku upravnu podoblast v. Sandžak (osmanlijska oblast).

Općine Sandžaka - svjetloplavo su označene one u Srbiji, a žuto one u Crnoj Gori

Sandžak (kome ime dolazi od turske riječi sancak, naziva za osmanlijsku upravnu podoblast), a izvorno znaći bajrak (zastava), je područje koje se nalazi u Srbiji i Crnoj Gori.

Ukupna teritorija je 8.686 km² a stanovništvo je, prema popisu iz 1991. godine, 440.000. Od tih, 228.000 (52%) su bili Muslimani/Bošnjaci a 198.000 (45%) Srbi i Crnogorci. Ipak, smatra se da je danas demografija Sandžaka značajno promijenjena nakon ratova 90-tih godina. Na referendumu koji je organiziran od strane bošnjačkih predstavnika 1991., a na kojem je učestvovalo 69% glasača, 98% su glasali za autonomiju. Аžuriranje biračkih spiskova је bilo neadekvatno i protuzakonito.

Sandžak se kao dio Srbije u njoj definira i kao Raška oblast. Općine Priboj, Nova Varoš, Prijepolje, Sjenica, Tutin, i Novi Pazar pripadaju Srbiji, a Crnoj Gori pripadaju općine Andrijevica, Bijelo Polje, Berane, Pljevlja, Plav i Rožaje. Prema teritorijalnoj organizaciji Republike Srbije u 29 okruga, općine u Raškoj oblasti (Sandžaku) pripadaju Raškom i Zlatiborskom okrugu.

Sandžak je bio dio Bosanskog ejaleta sve do austrougarske okupacije 1878 godine. Nakon aneksije Bosne i Hercegovine je ponovno predat na upravu Osmanskom carstvu 1908. Četiri godine kasnije, 1912. godine, Sandžak su zauzeli Srbija i Crna Gora tokom prvog balkanskog rata, a potom ga podijelili između sebe.

Za vrijeme Kraljevine Jugoslavije, Sandžak je administrativno pripadao Zetskoj banovini. Za vrijeme drugog svjetskog rata je bio dio Crne Gore pod italijanskom okupacijom, a manji dio je pripojen Albaniji. Po završetku rata, stare granice Srbije i Crne Gore su postale granice dviju republika socijalističke Jugoslavije, a nakon 2006. međunarodne granice.

Historijski centar Sandžaka je grad Novi Pazar, koji je osnovao Isa-beg Ishaković koji je i osnivač Sarajeva.

Retrieved from "http://sh.wikipedia.org../../../s/a/n/Sand%C5%BEak.html"

Categories: Srbija | Crna Gora | Historijske regije

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Bosanski
- Български
- Deutsch
- English
- Nederlands
- Norsk (bokmål)
- Polski
- Српски / Srpski
- Svenska